== Oprøret ==
Tadeusz Kościuszko annoncerede oprøret den 24. marts 1794 og erklærede sig som øverstkommanderende.<ref name=Storozynski/>{{rp|180–181}} Samtidig annoncerede han polsk folkelig mobilisering til de militære styrker og udskrev samtidig skatter.<ref name=Storozynski/>{{rp|184}} Rusland reagerede hurtigt og angreb allerede den 4. april de fortsat svage og uorganiserede polske styrker ved landsbyen Racławice 37 km nordøst for Kraków.<ref name=Storozynski/>{{rp|185}} Dette udviklede sig til et større, blodigt slag, som blev vundet af de polske styrker, og de russiske styrker måtte trække sig tilbage. De polske styrker var imidlertid for svage til at optage forfølgelsen og presse de russiske styrker ud af [[Lillepolen]]. Militært var sejren ubetydelig, men den polske succes mod den numerisk overlegne fjende med bedre udrustning var vigtig for moralen og styrkede mobiliseringen over hele Polen.
Samfund Historie Kriminalitet Mellemmenneskelige_forhold